**PROJEKTI**

**Klasa XI**

**TEMA: PЁRSIATJE DHE ENDJE NЁ NJЁ KRONIKЁ INTERESANTE UDHЁTIMESH**

**Studim analitik- kritik mbi veprën “Majat e Shalës”- Rose Wilder Lane**

**QЁLLIMI I PROJEKTIT:** Stimulimi i punës kërkimore, analitike, argumentuese e krijuese të nxënësve në mënyrë individuale dhe në grup për të realizuar një produkt analitik origjinal.

**SYNIMET E PROJEKTIT:**

* Lexim i orientuar i tekstit;
* Analizë e plotë e elementeve tekstore informative, udhëzuese, përshkruese, argumentuese e rrëfyese;
* Studim i teknikave të përshkrimit, rrëfimit, argumentimit, informimit e udhëzimit;
* Studim nga pikëpamja e leksikut, mjeteve gjuhësore dhe stilistike të përdorura në vepër;
* Ekspozim i ideve krijuese në forma të ndryshme.

**REZULTATET E TЁ NXЁNIT SIPAS KOMPETENCAVE KYÇE:**

* **Kompetenca e komunikimit dhe e të shprehurit (*Nxënësi komunikon në mënyrë efektive).*** Ai shprehet, përmes një forme komunikimi, për një studim të caktuar, individualisht dhe në grup, duke dhënë e marrë informacion mbi temën, duke iu përgjigjur pyetjeve të shtruara për llojin e tekstit, duke përdorur drejt strukturën dhe rregullat e drejtshkrimit të gjuhës në një tekst analitik, duke e prezantuar atë para të tjerëve me shqiptim të drejtë, si dhe shkruan ese krahasuese apo krijime të tjera vetjake në mbështetje me temën.
* **Kompetenca e të menduarit (*Nxënësi mendon në mënyrë krijuese).*** Ai prezanton, në forma të ndryshme të të shprehurit, mënyrën e grumbullimit, të zgjedhjes dhe të klasifikimit të informacioneve për projektin, duke shfrytëzuar burime të ndryshme të informacionit për trajtimin e temës, duke përdorur TIK-un, për të krijuar kështu një produkt final me mesazhe nga fusha e kritikës së tekstit.
* **Kompetenca e të nxënit (*Nxënësi mëson për të nxënë).*** Ai demonstron shkathtësi funksionale në lexim-shkrim, në përmbushjen e kërkesave të ndryshme për kryerjen e projektit, duke përgatitur dosjen personale, për vetëvlerësimin e përparimit të vet dhe avancimit të mëtejshëm.
* **Kompetenca për jetën, sipërmarrjen dhe mjedisin (*Nxënësi kontribuon në mënyrë produktive).*** Ai harton një projekt duke shkëmbyer, konsultuar dhe informuar të tjerët, duke identifikuar dhe vlerësuar burimet njerëzore, materiale dhe monetare në përputhje me rezultatet e pritshme, duke marrë pjesë në aktivitete të ndryshme në nivel klase, shkolle, qyteti/fshati dhe më gjerë.
* **Kompetenca personale (*Nxënësi bën jetë të shëndetshme.*** Aianalizon përparësitë dhe dobësitë personale duke evidentuar masat përmes të cilave synon të mbështesë avancimin personal, shpalos para të tjerëve sjellje që reflektojnë vlerat, besimet dhe kulturën e vet në mjedisin ku jeton dhe më gjerë.
* **Kompetenca qytetare (*Nxënësi përkushtohet ndaj të mirës së përbashkët).*** Ai demonstron shembuj të pjesëmarrjes demokratike, veprime të ndryshme që shprehin tolerancë, respekt dhe qëndrim pozitiv ndaj dallimeve në komunitetin ku jeton (në klasë, në shkollë, në lagje dhe me gjerë);
* **Kompetenca digjitale (*Nxënësi përdor teknologjinë për të nxitur inovacionin).*** Ai përdor mjetet digjitale dhe mjediset informative, duke përfshirë komunikimet në distancë për zhvillimin e njohurive, si dhe zhvillon aftësitë krijuese, duke zbatuar njohuritë e marra në teknologjinë e informacionit dhe mediat digjitale.

**REZULTATET E TЁ NXЁNIT SIPAS KOMPETENCAVE TЁ FUSHЁS**

* **Kompetenca**: *Të folurit për të komunikuar dhe për të mësuar.* Nxënësi realizon prezantime të ndryshme me gojë, përdor strategjitë e duhura për të përmbushur qëllimin që ka, duke fituar njohuri mbi teknikat e një diskutimi, administrimin e roleve gjatë prezantimit në grup, si dhe mënyrat dhe mjetet e prezantimit. Shkathtësitë e fituara lidhen me përzgjedhjen efjalëve, shprehjeve, terminologjisë etj, për të ndikuar tek audienca; ai paraqet mendimin personal mbi çështjen për të cilën diskutohet, shfrytëzon pasurinë leksikore e semantike për t’u shprehur në grupe të vogla e të mëdha. Ai përgatitet në mënyrë individuale dhe në grup për një çështje/temë të caktuar, duke përdorur shumëllojshmëri strategjish organizative për përcjelljen e mesazhit, duke respektuar rregullat e etikës gjatë të folurit, si dhe duke respektuar parimet, vlerat, bindjet dhe kulturën e të tjerëve.
* **Kompetenca:** *Të dëgjuarit e teksteve të ndryshme.* Nxënësi identifikon tipare të formës e të përmbajtjes së teksteve, zbulon kuptimet e fjalës, hulumton në leksikun e teksteve të ndryshme për të pasuruar fjalorin, duke shfrytëzuar njohuritë mbi llojet joletrare të tekstit. Ai demonstron të kuptuarit e teksteve, vlerëson përmbajtjen e tyre dhe mënyrën e prezantimit gojor; përqendron vëmendjen në mënyrë të përgjegjshme mbi folësin ose mesazhin, duke treguar respekt, empati (ndjeshmëri) dhe interes ndaj tij, si dhe përdor imagjinatën dhe kreativitetin e tij për trajtimin e problemeve.
* **Kompetenca:** *Të lexuarit e teksteve të ndryshme.* Nxënësi përdor strategjitë e të lexuarit, për identifikimin e tipareve të formës e të përmbajtjes së teksteve; analizon tema të ndryshme, duke realizuar kështu punë kërkimore, për të nxjerrë përfundime mbi tekstin, karakteristikat, strukturën e gjuhën e një teksti. Ai lexon tekste nga kultura dhe periudha historike të ndryshme, duke zbuluar referentët në tekstet në studim, duke çkodifikuar mesazhet, duke shpjeguar prezencën dhe funksionin e elementeve të tekstit informativ, shpjegues, përshkrues, udhëzues në një tekst; analizon se si teksti i një periudhe kohore ose i një kulture të caktuar reflekton kushtet historiko-shoqërore dhe kulturore të kohës. Ai mbështet punën e tij me ekspozime në pikturë, albume, foto-ekspoze etj., si dhe vlerëson mënyrën si paraqiten dhe shtojnë interesin në audiencë këto analiza. Ai përdor materiale udhëzuese (p.sh.: fjalorë, enciklopedi, internetin etj.), që janë të përshtatshme për të pasuruar fjalorin në fusha të ndryshme, duke motivuar vlerat dhe qëndrimet e tij
* **Kompetenca:** *Të shkruarit për qëllime personale dhe funksionale.* Nxënësi shkruan qartë, me një stil vetjak dhe në mënyrë logjike, tekste për qëllime dhe për audienca të ndryshme, duke zbatuar rregullat gramatikore, drejtshkrimore dhe të pikësimit në shkrimet e tij dhe në procesin e redaktimit, përgjatë hapave të të shkruarit. Ai redakton shkrimin duke u përqendruar në elementet e përmbajtjes dhe të formës për të nxjerrë një produkt, në të cilinzhvillon dhe organizon idetë kryesore duke i mbrojtur ato me nënide, shembuj dhe ilustrime, apo shkruan tekste duke zhvilluar një ide kryesore dhe duke përdorur stil vetjak për të tërhequr vëmendjen e audiencës.
* **Kompetenca:** *Përvetësimi i rregullave gramatikore, drejtshkrimore dhe të pikësimit.* Nxënësi përdor njohuritë gramatikore dhe leksikore gjatë të folurit dhe të shkruarit për të arritur qëllime ose efekte të caktuara. Ai vlerëson punët e të tjerëve, si dhe bashkëpunon në grup për realizimin me shkrim të një projekti

**KOHA NЁ DISPOZICION :**

Projekti do të zhvillohet në **4 orë** dhe do të shtrihet përgjatë gjithë vitit

**FAZA I** – Orientime për mënyrën e organizimit të këtij projekti

* Nxënësit ndahen në tri grupe.
* Secili grup duhet të organizojë punën e tij:
* duke mbledhur materialet për skedën e autorit;
* duke zbuluar mesazhet e tekstit, qëllimin dhe funksionin;
* duke zbërthyer karakteristikat e strukturës së jashtme të tekstit në përputhje me llojin;
* duke analizuar tekstin nga pikëpamja e teknikave shkrimit;
* duke zbuluar paragrafë përshkrues, informativ, rrëfyes, udhëzues dhe argumentues;
* duke shpjeguar mjetet gjuhësore që sigurojnë koherencën e tekstit;
* duke vlerësuar stilin e autores në realizimin e veprës;
* duke shpjeguar qëndrimin e autorit ndaj referentit;
* duke krahasuar këtë tekst me tekste të ngjashme për nga referentët në studim;
* duke gjykuar për audiencën e këtij teksti, nisur nga gjuha e shkrimit;
* duke shpjeguar terminologjinë e përdorur;
* duke interpretuar shprehje të veçanta të tekstit
* Grupet do ta prezantojnë punët e tyre përmes:
* diskutimeve;
* prezantimeve në punime në Power Point
* shkrimeve kritike në ese (argumentuese, shpjeguese etj.)
* albumeve nga trevat në të cilat zhvillohet rrëfimi apo përshkrimi në vepër;
* formave të tjera origjinale të prezantimit.

**FAZA II** – nxënësit prezantojnë kërkimet e tyre dhe rezultatet e studimit. Grupet kanë punuar, sipas orientimeve të mësuesit, dhe sipas ndarjes së punëve brenda grupit.

**FAZA III –** nxënësit diskutojnë në grupe për mënyrën e prezantimit të materialit studimor, por edhe atij mbështetës, mbi formën e paraqitjes së Projektit, si dhe mënyrën e vlerësimit dhe vetëvlerësimit.

**FAZA IV** – Prezantimi i punës së grupeve (faza finale e projektit)

Nxënësit gjatë prezantimit:

* paraqesin material informativ e shpjegues mbi autorët e teksteve;
* paraqesin analiza individuale me shkrim, ku zbulojnë referentët në tekstet në studim;
* çkodifikojnë mesazhet në këto tekste;
* krahasojnë tekstet nga pikëpamja e organizimit të brendshëm, në planin e veprimit, përshkrimit, argumentimit, shpjegimit, nga pikëpamja gjuhësore (figura, fraza, retorika);
* prezantojnë saktë, qartë, përmes një organizimi të mirëmenduar të projektit;
* zgjedhin forma mbështetëse nga lloje të tjera të artit (pikturë, foto etj.), për të sjellë të plotë projektin dhe e prezantojnë materialin në Power Point;
* Vlerësojnë grupet e tjera përmes tabelës së vlerësimit.

**PЁR T’U MBAJTUR MEND**

Nxënësit do të mbështesin prezantimin me aktivitete të tjera që do të bëjnë dallimin mes grupeve të punës:

* Improvizimi i një interviste me autoren e tekstit;
* Shndërrimi i këtij teksti në një reklamë turistike, për vendet, ku zhvillohet fabula e veprës, ku të zbulohen traditat shqiptare të asaj kohe, parë me sytë e autores;
* Sekuenca filmike me pamje që i takojnë kohës së veprës dhe krahasimi me zhvillimin e sotëm të zonës në fjalë;
* Ndërtimi i një stende, apo ekspozite me foto në funksion të ruajtjes së vlerave të shqiptarëve dhe zhvillimin e tyre në shekuj.

**Vlerësimi:**

|  |  |  |  |  |  |  |
| --- | --- | --- | --- | --- | --- | --- |
| **Hapat** | **Rezultatet e arritjeve** | | | | | |
| **keq** | **dobët** | **mjaftueshëm** | **mirë** | **sh. mirë** | **shkëlqyeshëm** |
| Zbulimi i referentëve |  |  |  |  |  |  |
| Çkodifikimi i mesazheve |  |  |  |  |  |  |
| Organizimi i strukturës së brendshme dhe të jashtme |  |  |  |  |  |  |
| Gjuha e tekstit |  |  |  |  |  |  |
| Teknikat e shkrimit |  |  |  |  |  |  |
| Veçoritë e përshkrimit |  |  |  |  |  |  |
| Veçoritë e rrëfimit |  |  |  |  |  |  |
| Veçoritë e llojeve të tjera të paragrafëve të tekstit |  |  |  |  |  |  |
| Shkalla e prezantimit (tërheqja e vëmendjes së auditorit) |  |  |  |  |  |  |
| Përfshirja e shumë llojeve të artit apo shkencës gjatë prezantimit |  |  |  |  |  |  |

**VLERЁSIMI I NXЁNЁSVE**

Nxënësit do të vlerësohen për:

* **punën individuale** (diskutimet, shpjegimet e analizat me gojë, ndërtimin e pyetjeve brenda grupit dhe për ato për grupet kundërshtare, si dhe përmbledhjet individuale me shkrim) **(40%)**
* **punën e grupit** (prezantimi final) **(60%)**

**PЁRFITUESIT**

* Nxënësit
* Mësuesit
* Të interesuar të tjerë

**KUJDES!**

Materialet e projektit përfshihen në dosje personale të nxënësit

Drejtuesi i projektit

*Mësuesi i lëndës*

*Gjuhë shqipe XI*